Nuwe waarnemende kommissaris vir DKD aangestelMakgothi Samuel Thobakgale (Foto: LinkedIn) Ronald Lamola, die minister van justisie en korrektiewe dienste, het Maandag Makgothi Samuel Thobakgale aangestel as die waarnemende nasionale kommissaris. Thobakgale het BCom-graad in finansies en sakeadministrasie. Hy is tans besig met sy magistergraad in sake-administrasie by die Universiteit van Johannesburg. “Hy is ŉ hardwerkende, passievolle en kundige staatsdiensamptenaar,” het Lamola gesê. “Hy bring 17 jaar se ervaring van senior bestuur in die bedryf met meer as sewe jaar as rekenkundige beampte van verskillende provinsiale departemente, insluitend ekonomiese ontwikkeling en vervoer.” Thobakgale was die hoof van die marine- en infrastruktuurprogramme en was adjunk- direkteur-generaal by die nasionale departement van openbare werke.